《感遇 其三》
清代·朱鹤龄

败叶鸣空阶，号虫吊秋影。默默谁与娱，忧忧互相引。

达人感无生，志士抱遥省。苟无繁霜驱，安得腐草屏。

天心警虚华，物性趋严冷。徒深憔悴悲，此意谁能领。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。